
A SE  REFL.  A HUCZUL-KIS  OROSZBAN. 


A visszaható  névmás  eredetileg  minden  indogermán  nyelv- 
ben a mondat  alanyára  vonatkozott,  de  ezt  a sajátságát  csak 
az  árja  és  a szláv  nyelvekben  őrizte  meg  (Brugmann  KG.  409). 
Mivel  a reflexivum  a mondat  főszemélyére  vonatkozott,  termé- 
szetes, hogy  eredetileg  bármely  helyen  állhatott,  mert  értelmi 
zavar  ebből  nem  származott.  A visszaható  névmás  ezt  a saját- 
ságát a szláv  nyelvekben  őrizte  meg  a leghívebben.  A régi  szláv- 
ban  a visszaható  ige  névmásának  nem  volt  megbatározott  helye 
a mondatban,  állhatott  az  ige  előtt  vagy  után  még  pedig  vagy 
közvetlenül  előtte  illetve  utána  vagy  más  mondatrészek  által 
elválasztva.  A reflexivum  azután  — mint  általában  az  ú.  n.  en- 
klitikus  szók  — a szláv  nyelvekben  kétféle  fejlődést  vett:  aj 
megőrizte  eredeti  szabad  mozgását  vagy  b)  szorosan  az  igéhez 
csatlakozva  az  ige  után  áll  (Vondrák,  VG.  II.  532.  s k.).  Az 
orosz  nyelv  is  sokáig  megőrizte  a refl.  eredeti  használatát,  mint 
azt  Sobolevski,  Lekcii4  255.  s k.  1.  számos  példával  bizonyítja. 
Az  orosz  íróknál  a XVI.,  sőt  a XVII.  században,  a közmondá- 
sokban pedig  még  a XVIII.  sz.  folyamán  is  a se,  orosz  sja 
szabad  használatával  találkozunk,  a mai  orosz  nyelvnek  azon- 
ban csak  egyes  nyelvjárásai  őrizték  meg  a régi  használatot. 
A nagyoroszban  ma  a visszaható  ige  névmása  mindig  az  igéhez 
csatlakozik.  Ezt  látjuk  a kisorosz  irodalmi  nyelvben  is.  A kis- 
orosz  íróknál  csakis  egyes  szólásokban  kerül  néha  az  ige  elé, 
rendesen  ebben  a kérdésben:  jak  sja  mdjes?  hogy  vagy?  wie 
befindest  du  dicb?  Más  esetekre  a kisorosz  íróknál  tudok 
visszaemlékezni.  A népnyelvben  gyakoribb,  különösen  a huczul 
dialektusban,  a mely  a kisorosz  nyelvjárások  közül  a leghíveb- 
ben őrizte  meg  a reflexivum  eredeti  szabad  használatát.  Pl.  a 

huczul:  jak  sé  uzénys?  mondatot  a többi  dialektusokban  rende- 
sen így  hallottam  : jak  uzényssja.  Hogy  a huczul  nyelvjárás  ily 
híven  megőrizte  ezt  az  eredeti  használatot,  azt  elsősorban  geo- 
gráfiái helyzetének  köszönheti.  Sokáig  teljesen  el  volt  zárva 
minden  külső  — rokon  v.  idegen  — befolyástól  s így  egyéb 
archaismusok  között  ezt  is  megőrizte.  A Nyelvtudomány  III.  k. 
197 — 198.  1.  egy  huczul  népmese  van  közölve.  Ezt  a mesét 
vizsgálva  azt  látjuk,  hogy  a se  18  szór  fordul  elő  benne,  még 
pedig  hat  esetben  az  igéhez  van  kapcsolva,  egy  esetben  az  ige 
után  áll  egy  személyes  névmás  által  elválasztva  s 11  esetben 
az  ige  előtt:  aj  Na  svítlo  blyzelysé  dva  medve'd'i  (17.  s.).  — b) 
Táj  pytáje  ho  se  so  jakit  symbryht  chóce  (6.).  — c ) Ydé  vin  se 
tam  do  chdty  najinyty  (5.). 

De  a reflexivum  mondatbeli  helyének  a vizsgálatánál  nem 
elégedhetünk  meg  a mese  nyújtotta  adatokkal,  mert  ha  a nép 
beszédét  megfigyeljük,  azt  tapasztaljuk,  hogy  sokkal  többször 
fordul  elő  a se  az  ige  előtt,  mint  a hogy  a meséből  gondol- 
hatjuk. Párbeszédben  a nép  a se  refl.-ot  majdnem  mindig  az 
ige  elé  teszi.  Pl.  a mese  50.  sorában  ez  a mondat  olvasható  : 
Ajbo  jak  dóma  verniív-se  ...  de  a mikor  hazatért.  Erre  a kér- 
désre azonban  : A Yván  de,  cy  se  uze  vernúv  így  felelnek : Sce 
se  ne  vernúv  vagy  Uze  se  vernúv. 

A néppel  folytatott  beszélgetéseim  folyamán  azt  a tapasz- 
talatot szereztem,  hogy  a huczul  tudatosan  lehetőleg  a mondat 
elejére  az  ige  elé  helyezi  a se  reflexivumot.  Példák : Uze  stdv 
se  zeluvaty  már  sajnálkozni  kezdett;  Máma  se  zdsmijala  anyám 
elnevette  magát;  Teper  se  ubyráj  most  öltözködj.  Syróko  se 
rozrislá  kránka,  ne  liz  bo  se  zlómyt.  Oná  se  ne  zlómyt.  Mnóho 
ráz  se  probúza  u noce  sokszor  fölébredek  éjjel.  So  se  tam  d'ije  ? 
mi  történik  ott?  No  so  se  stalo  ? stb. 

Mindig  az  ige  után  áll  azonban,  ha  aj  az  ige  vezeti  be  a 
mondatot : Podyvysé  na  méné  (v.  ö.  na  méné  se  podyvy).  Ne 
svarysé  z námy  (v.  ö.  záso  se  svarys  yz  námy  ?).  Ucysé  fájno 
(v.  ö.  fájno  se  ucy ).  — bj  Akkor  is  az  ige  után  az  igéhez  csa- 
tolva áll,  ha  az  igét  különösen  ki  akarjuk  emelni,  tehát  ha  azt 
különös  nyomatékkai  ejtjük  ki : Ucenyk  u skóÜi  se  úcyt,  de  ha 
kiemeljük  az  igét:  Ucenyk  u skől'i  úcytsé  a tanuló  tanul  az 
iskolában.  Mij  stárséj  brat  za  ucytel'é  se  víucyv,  de  : mij  stdrséj 

brat  víucyvsé  za  ucytel'e.  V.  ö.  még : Odnómu  colovíkovy  zachó- 
űlose  jisty  és  jemú  scn  se  choiilo  jísty  stb. 

Ha  segédige  vagy  személyes  névmás  van  a mondatban,  s 
ez  az  ige  előtt  áll,  akkor  ezután  következik  a se:  Toto  lubo 
biílo  se  dyvyty  öröm  volt  látni.  Kdzut  so  kolymse  (koly(je)m  se) 
naródyv.  Kil'ko  hód'iv  ty  se  mynúlo  ? 

Folytathatnám  még  a példákat,  de  a felhozottak  is  már 
eléggé  igazolják,  hogy  a huczul  kisorosz  nyelvjárás  megőrizte  a 
reflexivum  eredeti  ősszláv  használatát  s csak  akkor  csatlakozik 
' közvetlenül  az  igéhez,  ha  azt  különösen  ki  akarja  emelni 
vagy  ha  a mondat  elején  áll.  Sem  Vondrák,  sem  pedig  Sobo- 
levski  idézett  műveikben  nem  hoztak  föl  kisorosz  példát,  azért 
remélem  nem  végeztem  fölösleges  munkát  e sorok  megírásával. 

(Gyöngyös.)  Bonkáló  Sándor. 


Bonkáló  kis  czikke  helyes  megfigyelésen  alapul,  de  nem 
elég  széles  alapra  van  vetve.  Abban  igaza  van,  hogy  Yondrák 
és  Sobolevskij  nem  idéznek  kisorosz  példát,  sőt  Yondrák  meg 
sem  említi  az  idézett  helyen  a kisoroszt,  a mi  kétségtelenül 
hiba,  de  Sobolevskij  mégis  elég  határozottan  mutat  rá  a mi- 
hozzánk  közelebb  eső  kisorosz  nyelvjárásokban  megmaradt  régi 
állapotra,  mikor  azt  mondja:  «és  csak  aránylag  kevés,  különö- 
sen nyugati,  kisorosz  nyelvjárás  őrzi  meg  a visszatérő  névmás 
szabad  használatát)).  Hogy  B.  még  sem  végzett  felesleges  mun- 
kát, az  kitűnik  abból  is,  hogy  olyan  művek  is,  a melyektől 
joggal  várhatnék  a kisorosz  használat  egészen  pontos  megálla- 
pítását, cserben  hagynak.  Miklosich  nagy  syntaxisában  csak 
egy  helyet  találtam,  a mely  idevág,  de  ez  sincs  tekintettel  kü- 
lön a kisorosz  nyelvre.  M.  csak  azt  mondja : Die  stellung  des 
reflexivs  ist  im  russ.  heutzutage  eine  fest  bestimmte,  es  erfolgt  [!] 
dem  verbum ; in  den  anderen  slavischen  sprachen  ist  dies  nicht 
dér  fali,  wie  es  auch  im  russ.  ehe  dem  nicht  dér  fali  war,  1. 
Yergl.  Gr.  IV  : 271.  i).  De  igazán  meglepő,  a mit  Berneker 
Die  Wortfolge  in  den  slav.  Spr.  czímű,  1903-ban  megjelent  mű- 
vében mond  : 

Das  Klr.  steht  in  Bezug  auf  die  Enklise  auf  gleicher 

Stufe,  wie  die  grossruss.  Volkssprache.  Auch  bier  ist  cíi  vor- 
wiegend  fest;  ich  habé  wenigstens  in  den  untersuchten  Texten 
kein  einziges  Beispiel  gefunden.  wie  sie  Ogonovskij  anfübrt 
(rpaM.  pycK.  H3.  257):  Ty  ca  juia  Hen  Myka  Meae  dórt  wird 
Mebl  für  sie  gemahlen : er  bemerkt  dazn : «in  den  Dialekten 
wird  nicht  selten  das  reű.  Pron.  ca  von  seinem  Verbum  ge- 
trennt  und  nach  dem  Wort  gestellt,  auf  dem  dér  Tón  liegt». 
Doch  das  sei  nur  Ausnahme;  «für  gewöhnlích  steht  das  Pron. 
ca  nach  seinem  Verbum »,  1.  66.  1. 

Berneker  igazán  könnyen  találhatott  volna  maga  is  olyan 
példákat,  a milyeneket  Ogonovskij  idéz,  legföljebb  ki  kellett 
volna  ebben  a speciális  kérdésben  kicsit  a megvizsgált  szövegek 
körét  tágítania.  Ismétlem  tehát,  Bonkáló  hasznos  munkát  vég- 
zett, mikor  egy  előtte  jól  ismert  kisorosz  nyelvjárásban  a régi 
szórend  teljes  erőben  való  virágzását  kimutatta.  Csak  abban 
szabad  kételkednünk,  vájjon  éppen  a huczul  dialektus  őrizte 
meg  leghívebben  a régi  szórendet  és  hogy  «azt  elsősorban  geo- 
gráfiái helyzetének  köszönheti)).  Hiszen  a pron.  reflex,  szabad 
mozgása  épen  nem  ritkán  észlelhető  más  nyugati  kisorosz  nyelv- 
járásokban is,  csak  az  irodalmi  nyelvben  veszett  ki.  En  nem 
értem  rá  ennek  bebizonyítására  rendszeres  gyűjtést  végezni,  iga- 
zán inkább  véletlenül  kezem  ügyében  levő  szövegek  alapján 
állíthatom  ezt,  annak  igazolására  azonban,  hogy  B.  külömben 
becses  és  helyes  megfigyelését  nem  elég  széles  alapra  vetette, 
ennyi  is  elég,  a mit  egészen  rendszertelenül  nagy  gyorsan  össze- 
jegyeztem. 

E találomra  összeszedett  anyagnak  nagyobb  súlyt  ad  az  a 
körülmény,  hogy  épen  nem  csak  huczul  területen  konstatálták 
is  már  a szóban  levő  használatot.  Első  sorban  illik  Hnatjuk- 
nak,  a lembergi  Sevcenko-társaság  fáradhatatlan  titkárának,  egy 
értekezésére  utalnunk,  a melyben  azzal  a kérdéssel  foglalkozik, 
hogy  a sja  reflexivum  összeirandó-e  az  igével  vagy  nem,  1.  Za- 
piski  Nauk.  Tov.  im.  Sevcenka  LXXX : Jak  pisati  zaimenik  sja 
pri  dijeslovach?  A legérdekesebb  hely  a 9.  s k.  1.  található  és 
magyar  fordításban  így  hangzik  : 

«Az  irodalmi  nyelvben  csak  olyan  alakokat  kell  használni 
mint : jilo  bi  sja  — a hol  első  helyen  az  ige  áll,  másodikon  a 
bi  particula,  harmadikon  a sja  névmás,  nem  pedig:  jilo  sja  bi 
vagy : vono  bi  sja  jilo , vono  sja  bi  jilo  — ámbár  a szépiroda- 

lomból  vagy  folklórból  nem  lehet  őket  kitiltani.  És  a legfonto- 
sabb argumentum,  a mely  a sja- nak  az  igétől  való  különírása 
mellett  szól,  az  én  meggyőződésem  szerint  épen  annak  a lehe- 
tősége, hogy  a sja- 1 az  ige  elé  tehetjük.  A sja- nak  ilyetén  hasz- 
nálata nyelvünknek  nagy  területén  és  sok  nyelvjárásában  el  van 
terjedve.  Én,  igaz,  a mellett  vagyok,  hogy  az  irodalmi  nyelvben 
ne  használjuk  a sja- 1 az  ige  előtt,  de  mégis,  mikép  lehet  azt  a 
szépirónak  megtiltani,  különösen  ha  szövegbe  népies  párbeszé- 
det sző  bele.» 

Y.  ö.  még  a 15.  1.  a régi  irodalomból  idézett  példákat  és 
a 7.  1.  azokat  az  eseteket,  mikor  a sja  ugyan  az  ige  után  áll, 
de  nem  közvetetlenül,  hanem  más  enklitikáktól  tőle  elválasztva. 

Verchratskij  egy  másik  nyelvjárásról  körülbelül  ugyanazt 
állítja,  a mit  Bonkáló  a huczul  nyelvjárásról;  Über  die  Mund- 
art  dér  galizischen  Lemken  czímű  értekezésében  ugyanis  azt 
mondja : 

«Pronomen  refl.  ca  wird  in  den  meisten  Falién  vor  das 
Verbum  gesetzt  und  folgt  in  Nebensátzen  meistens  unmittelbar 
nach  dér  Partikel  oder  dem  Pronomen»  (következnek  a példák!). 
«Diese  Stellungsweise.  die  mán  auch  in  altruth.  Denkmálern 
antrifft  (példák  !),  ist  im  Ukrainischen  nicht  zulássig,  indem  in 
dieser  Mundart  ca  dem  Zeitworte  unmittelbar  nachfolgt  und  bei- 
nahe  mit  demselben  verschmilzt : pódiuma  (po/UiTR  ca).  xoaélma 
(xoaeTb  ca).  Eine  Ausnahme  macht  im  Ukr.  nur  die  Phrase : 
an  ca  Maom?  wie  geht  es  dir?»  1.  Arch.  f.  slav.  Phil.  16  : 36. 

Ezt  ismétli  V.  a később  megjelent  Pro  hovor  halickich  Lem- 
k'iv  ez.  nagy  művében  (Lemberg  1902,  a Sevcenko-t^rsaság  phi- 
lologiai  sectiójának  Y.  kötete)  a 153.  1.  10.  p.  a.;  példát  termé- 
szetesen szerte  széjjel  találunk  a könyvben,  többet  a főhely  előtt 
egy  pár  lappal,  részben  német  fordítással : 142.  1.  sto  sja  ti 
stanulo  ; my  sja  hét  cofli  wir  zogen  uns  ganz  zurück ; dóst  jem 
sja  nahasaü ; 148.1.  do  kupy  sja  zdavati  übereinstimmen.  Külö- 
nösen jellemzők  az  olyan  esetek,  mikor  p.  o.  klasti  sja  infiniti- 
vushoz  a következő  példát  idézi : dohri  sja  ne  klade  die  Verhált- 
nisse  gestalten  sich  ungünstig,  die  Aussicht  ist  traurig,  1.  149.  1. 

Volosin  Gyakorlati  kisorosz  (rutén)  nyelvtanában  nem  szól 
a szórendnek  szentelt  5.  §-ában  külön  a sja  helyéről,  mégis 
véletlenül  épen  ebben  a fejezetben  találunk  több  adatot  arra, 
hogy  a sja  a nép  nyelvében  korántsem  áll,  úgy  mint  az  iro- 
dalmi nyelvben,  mereven  közvetetlenül  az  ige  után:  162.  1. 

Koby  mi  sja  bucok  rozviv  | Zelena  léscina ; 163.  1.  Ta  saraka 
nasa  mamka  | De  sja  v zimé  dée?;  Zőnko  moja  molodenka,  I 
Mamka  by  sja  zdala;  164.  1.  Koloda  sja  pokivuje.  Ezek  a pél- 
dák mind  népdalokból  valók,  de  találunk  ott  egy  példát,  a mely 
irodalmi  termékből  való,  Duchnovics  egy  versbe  szedett  talányá- 
ban ugyan  azt  olvassuk : Znajes  li  ty,  jak  sja  onyj  | Pribor  na- 
zyvaje,  1.  162.  1.  A 15.  §-ban,  a melyben  egyebek  közt  az  igé- 
hez járuló  sja  jelentéséről  is  említés  történik,  a prózában  írt 
gyakorlatokban  következetesen  az  irodalmi  használatot  találjuk, 
de  az  ott  közölt  népballadában  a sja  rendszerint  az  ige  előtt 
áll:  102.  1.  Moja  zenka  jak  lastovka  | Bude  sja  prositi;  103.  1. 
I oni  sja  poradili;  104.  1.  Kapustá  sja  zvila.  Ennek  a nyelv- 
tannak egyébiránt  is  egy  szép  vonása,  hogy  folyton  megszólal- 
tatja a népet  is,  hogy  a száraz  nyelvtani  gyakorlatok  közé  szebb- 
nél szebb  népies  szövegeket  iktat. 

A nem  népies  szövegek  közül  hivatkozhatom  az  1874-ben 
Lembergben  Eeichardt  és  társánál  kiadott  Lukács  evangeliomra 
( Evangelije  Luki),  mint  olyan  forrásra,  a mely  a sja  elhelye- 
zésében még  eléggé  híven  tükrözteti  a népies  használatot,  ám- 
bár az  irodalomban  dívó  szórend  itt  már  a gyakoribb.  Sűrűn 
találkozunk  azzal  a jelenséggel,  hogy  az  ige  és  a sja  között 
még  más  enklitikon  áll,  hogy  tehát  az  igével  való  kapcsolat 
még  akkor  is,  ha  sja  az  ige  után  áll,  nem  olyan  merev,  de 
épen  nem  ritkán  találjuk  a sja- 1 az  ige  előtt  is,  noha  e tekin- 
tetben az  evangeliom  külömböző  helyei  épen  nem  egységesek. 
Vannak  fejezetek,  a melyekben  a sja- 1 egyáltalában  nem  talál- 
tam az  ige  előtt,  más  fejezetekben  egyszerre  mintha  erővel  föl- 
színre bukkannék  a népies  használat.  Az  54  versből  álló  11. 
fejezetben  egyetlen  egyszer  sem  találtam  a sja- 1 az  ige  előtt,  a 
12.-ben  ellenben  mindjárt  az  elején  többször:  1.  v.  Tim  casom 
jak  sja  nahromadilo ; 2.  stobi  sja  ne  ödkrilo,  ani  tajnoho,  stobi 
sja  ne  döznalo ; 3.  bude  sja  holositi;  5.  Ale  pokazu  vám  kogo 
sja  böjté  . . . toho  sja  böjté.  Érdekes  a két  szórend  váltakozása 
olyan  példákban  mint  10:13:  Bo  slibi  v Tiri  i Sidoni  stali  sja 
buli  sili  toti,  sto  sja  stali  u vas;  vagy  10:16:  ödkidajucij  sja 
vas,  mene  sja  ödkidaje ; a ödkidajucij  sja  mene,  ödkidaje  sja 
poslavsoho  mene. 

Igazán  játszva  sikerült  arról  meggyőződnöm,  hogy  a sja 

visszatérő  névmásnak  szabad  elhelyezése  nem  speciális  huczul 
sajátság,  de  az  egész  nagy  kapcsolatot  mégis  csak  Hnatjuk  vilá- 
gította meg  nekem,  a kihez  egy  pár  kérdést  intéztem  e tárgy- 
ban. A Sevcenko-társaság  titkára  szokott  szeretetreméltóságával, 
a melylyel  már  több  ízben  lekötelezett,  felelt  kérdéseimre.  A mit 
ezután  elmondok,  azt  Hnatjuk  tanulságos  levele  alapján  mondom. 

A kisorosz  irodalmi  nyelv  megalapítója,  Kotlarevseij,  a 
poltavai  nyelvjárást  emelte  irodalmi  nyelvévé.  Sevcenko  halála 
(1861)  óta  nőttön  nő  ennek  az  irodalmi  nyelvnek  a hatása  a 
galicziai  írókra^  is,  úgy  hogy  az  irodalmi  nyelv  ma  már  egysé- 
gesnek tekinthető.  «So  werden  Sie,  folytatja  H.,  auch  bei  allén 
ukrainischen  Schriftstellern  dér  Gegenwart  das  Fürwort  ,ca‘ 
nur  nach  dem.  Zeitworte  gesetzt  vorfinden,  wie  es  in  allén 
Yolksidiomen  dér  linksseitigen  Ukraine,  sowie  in  den  Gouver- 
nements  Kiev  und  Cberson  dér  rechtsseitigen  Ukraine  ange- 
wendet  wird.  Dagegen  wird  in  den  Gouvern  ements  Bessarabien, 
Podolien,  Yolynien,  im  Cholm-Gebiet,  in  Galizien,  in  dér  Buko- 
vina und  ungarischen  Busj  das  Fürwort  ,ca‘  in  den  Yolksidio- 
men  ganz  willkürlich  und  ohne  Unterschied  vor  oder  hinter 
dem  Zeitwort  gebraucht.  Darauf  gestützt,  hatten  die  álteren 
galizischen  Schriftsteller  auch  in  dér  Literatursprache  ,ca‘  auch 
vor  dem  Zeitworte  gebraucht,  so  z.  B.  Saskevyc  (Vater  und 
Sohn),  Ustijanovyc  (Yater  und  Sohn),  Mohylnyckyj,  Sarevyc 
(3apeBim),  Fedjkovyc  und  Yorokevyc  (beide  letzt.  aus  dér  Bu- 
kovina) und  a.,  ja  sogar  Franko  in  den  ersten  Jahren  seiner 
literarischen  Tátigkeit».  «Der  Übersetzer  dér  hl.  Schrift  vöm  J. 
1874  war  gleichfalls  aus  Galizien  (Anton  Kobylanskij)  und  darum 
finden  Sie  bei  ihm  ,ca‘  vor  dem  Zeitworte.  Dagegen  sind  in 
dér  Übersetzung  von  P.  Kulis  (aus  dér  Ukraine)  und  ív.  Puluj 
(aus  Galizien),  die  in  Wien  1871  und  in  zweiter  Aufl.  in  Lem- 
berg  1880  gedruckt  wurde,  derartige  Yerbindungen  nirgends  zu 
findeno. 

Yégre  kijegyzem  H.  leveléből  még  egy  apró  kérdésre  adott 
igen  jellemző  feleletet.  Hrincenko  kisorosz  szótárában  a ca  alatt 
következő  példát  találtam:  Lita  maji  molodiji,  de  vi  sja  pod’ili? 
(«Fiatal  éveim,  hová  lettetek?))),  tehát  az  ige  előtt  álló  sja-v al. 
Ezzel  kapcsolatban  azt  kérdeztem,  vájjon  azt  a közönséges  élet- 
ben mondják-e,  a maji- bán  pedig  moji  h.  álló  sajtóhibát  láttam. 

Erre  H.  így  felelt:  «Lita  moji  ( maji  Irrtum)  molodiji,  de  vi  sja 
pod'ili  ? stammt  aus  einem  galizischen  (oder  volynischen)  Volks- 
lied.  Die  Intelligenz  in  Galizien  spricht  auch 
heutzutage  so  in  dér  gewöhnl.  Umgangssprache, 
die  in  dér  russischen  Ukraine  (mit  Ausnahme  dér  genannten 
Gouvernements)  nicht». 

Azt  hiszem  H.  e szavai  olyan  fényes  világosságot  derítenek 
a szóban  levő  kérdésre,  hogy  fölösleges  minden  további  fejtegetés. 

Asbóth  Oszkár. 


F.  H.  Weissbacli:  Die  Keilinscliriften  dér  Acbameniden.  (Vor- 
derasiatische  Bibliothek,  Bd.  3.)  Leipzig,  1911.  P.  LXXXIV-j-160. 
M.  8 50. 

Weissbach,  az  ékiratok  fáradhatatlan  és  éleselméjű  búvára,  a ki 
nem  rég  fejezte  be  Die  altpersischen  Keilinschriften  czímű  művét 
(1893  — 1908),  megint  egy  idevágó  munkát  adott  ki  — még  pedig 
olyat,  a melyben  az  Ackaemenidák  három  (ó-persa,  elami  és  babyloni) 
nyelvű  ékiratai  először  vannak  egy  kiadásban  egyesítve,  úgyhogy  ma 
már  abban  a helyzetben  vagyunk,  hogy  a három  versiót  közvetlenül 
összehasonlíthatjuk.  E trilinguis  föliratok,  nevezetesen  a Blsutün-hegyi 
nagy  inscriptio,  történeti  szempontból  sem  jelentősség  nélkül  valók 
(v.  ö.  pl.  Geldner,  Altpers.  Literatur:  Die  orientalischen  Literaturen, 
p.  219),  de  nyelvi  szempontból  szinte  megbecsülhetetlen  fontosságúak 
— nem  csupán  az  ó-persa,  hanem  a másik  két  ékirati  nyelv  szem- 
pontjából is,  a melyekbe  aligha  sikerült  volna  valaha  behatolni,  ha  a 
relatíve  egyszerű  ó-persa  írás-rendszer  Ariadne  fonalául  nem  szolgál 
az  elami  és  babyloni  írás-rendszer  labyrinthusában  (v.  ö.  Messer- 
schmidt,  Die  Entzifferung  dér  Keilschrift.2  1910).  — Az  Einleitung 
(p.  IX — LXXXIV)  részletesen  tájékoztat  a szükséges  tudnivalókról  : 
felsorolja  az  egyes  feliratokat  és  kiadásaikat,  szól  e feliratok  nyelvéről, 
átírásáról  és  fordításáról  általában  s a babyloni,  elami  és  ó-persa 
transscriptiójáról  különösen,  a feliratok  jelentősségéről  s végül  az 
elami  és  ó-persa  ék- írásjegyek  tabelláit  hozza.  — Erre  következik  a 
feliratok  transscribált  szövege,  ennek  fordítása  és  magyarázata  (p. 
1 — 135).  A szöveg  pontosan  revideálva  van  — még  pedig  lehetőleg 
eredetiek,  fotográfiák  és  papirlenyomatok,  resp.  a legjobb  és  legújabb 
kiadások  alapján  ; a szövegkritikához  és  kommentáláshoz  fűződő  iro- 
dalom egész  terjedelmében  fel  van  véve  és  ki  van  aknázva.  Végül  a 
tulajdonnevek  jegyzéke  következik  (p.  136  — 166).  — E minden  tekin- 
tetben kifogástalan  munkával  szemben  minden  kritikának  el  kell  né- 
mulnia.  Fontos  adalékokat  szolgáltat  hozzá  ugyancsak  Weissbach 
legújabb  műve : Die  Keilinschriften  am  Grabe  des  Darius  Hystaspis 
(Leipzig  1911).  Schmidt  József. 

A hazai  kisorosz  nyelv  naég  mindig  nincs  tudományosan 
feldolgozva.  VoLosiNnak  a Gyakorlati  Kisorosz  (Rutén)  Nyelvtana 
az  egyedüli  munka,  a mely  a hazai  kisorosz  népnyelvet  rend- 
szeresen tárgyalja.  Mint  minden  úttörő  munkának,  ennek  is 
vannak  hiányai,  különösen  a mondattani  részben.  Volosin  csak 
a «legfontosabb  mondattani  szabályokat))  adja,  de  nem  támasz- 
kodik kizárólag  a népnyelvre,  hanem  más  nyelvtanírók  (Szabó 
Ciril,  Rákovszki)  után  indulva  olyat  is  állít,  a mi  nincs  meg  a 
hazai  kisorosz  nyelvben  (pl.  az  adverbalis  és  adnom,  genitivus 
olyan  terjedelemben,  mint  írja)  vagy  nem  elég  világosan  fejezi 
ki  magát  s így  félreértésre  ad  alkalmat.  A hazai  kisorosz  nép- 
nyelv tanulmányozása  közben  észrevettem,  hogy  a népnyelvi 
adatok  nem  mindig  fedik  állításait.  Most  egy  ilyen  homályos 
állítására  akarok  rámutatni.  Volosin  nyelvtanának  151.  oldalán 
a következőket  mondja:  «A  tagadást  a tagadó  névmások  ( nikto 
= senki,  niób  = semmi,  nihde  = sehol  stb.)  által  vagy  a ne 
szócska  által  fejezzük  ki.  E szócskát  rendszerint  közvetlenül  az 
állítmány  elé,  vagy  azon  szó  elé  kell  tennünk,  melyre  a tagadás 
vonatkozik.  Pl.  Ne  budu  ja  vodu  piti  (Nem  fogok  én  vizet 
inni)  ....  A tagadó  mondatban,  ha  a tagadás  az  állítmányra 
vonatkozik,  a tárgy  birtokos  esetben  is  állhat.  Pl.  Gi  vidis  selo  ? 
Ja  ne  viza  selo,  vagy  ja  ne  vizű  sela  (birt.).  Éppen  így  ja  ne 
ciiaju  gazety  (újságot  gazetu  helyett).  CJ  nas  ne  bylo  búré . . . .». 
A gazeta  szót  nem  is  ismerik  ruténeink,  ők  az  újságot  novinka, 
normának  hívják,  tehát  a példát  nem  is  vehette  a nép  nyelvéből. 

Volosin  jól  ismeri  az  irodalmi  kisorosz  (ukrainai)  nyelvet, 
nagyoroszul  is  olvas,  az  iskolában  Szabó  Ciril  nyelvtanát 
tanulta,  így  tehát  érthető,  hogy  ő természetesnek  találja  a 

tagadó  mondatban  a genitivust,  bár  odateszi  az  is  szócskát  is, 
mert  bizonyára  nem  jutott  eszébe  írás  közben  népnyelvi  példa. 
Nem  is  juthatott,  mert  a magyarországi  kisorosz  accusativusba 
teszi  még  akkor  is  á mondat  tárgyát,  ha  tagadó  szócska  áll  az 
ige  előtt,  mint  azt  a következőkben  bizonyítani  fogom. 

A balti-szláv  nyelvekben  a tagadó  mondat  tárgya,  ha  a 
tagadás  az  állítmányra  vonatkozik,  genitivusban  áll.  Rendesen 
így  találjuk  az  óbolgárbao,  de  azért  már  itt  is  előfordulnak 
eltérések,  a mai  szláv  nyelvekben  pedig,  különösen  a népnyelv- 
ben, az  idegen  nyelvek  hatása  folytán  mindinkább  tért  hódít 
az  accusativus  (v.  ö.  Vondrák,  Gramm.  II.  339).  Az  eredeti 
kifejezésmódot  a nagyorosz  nyelv  őrizte  meg  a leghívebben.  Ha 
az  igénél  tagadó  szócska  van,  a nagyoroszban  a mondat  tárgya 
genitivusban  áll,  pl.  Cerkovb  ja  vi2u,  no  kresta  ne  viza.  A temp- 
lomot látom,  de  a keresztet  nem  (Asbóth  0.  Gyakorlati  Orosz 
nyelvtan  89).  Nem  beszélek  igazat  —ja  ne  govorja  pravdy.  Nem 
látom  a lovat  = ne  vizű  losadi.  Nem  írunk  levelet  = my  ne 
piéem  pisma  stb.  (v.  ö.  Sobolevskij  Lekcii  4.  199.  s k.). 

A kisorosz  irodalmi  nyelvben  szintén  genitivust  találunk 
ilyen  esetekben,  de  a magyarországi  kisorosz  népnyelvben  accu- 
sativus áll.  A Volosin  nyelvtanában  említett  mondatokat  tehát 
így  mondják  nálunk:  Ja  ne  vizű  selo.  — Ja  ne  citaju  novinku. 
U nas  ne  bula  búrja.  A nagyorosz  példák  pedig  így  hangzanak  : 
Cerkov  ja  vizű,  no  krest  ne  vizű.  Ja  ne  hovorju  yravdu.  Ne  viéu 
losad.  My  ne  pisemo  pismo. 

Hogy  a saját  megfigyeléseimet  pontosan  ellenőrizzem,  az 
itt  idézett  mondatokat  és  még  ezeken  felül  25  tagadó  mondatot 
fordíttattam  le  külömböző  vidékeken  lakó  ismerőseimmel  kis- 
oroszra  azzal  a kéréssel,  hogy  a népnyelv  s nem  saját  tudásuk 
szerint  adják  vissza.  Tíz  helyről  (Ung,  Bereg,  Ugocsa,  Márama- 
ros  külömböző  vidékeiről)  kaptam  választ  s a válaszok  egybe- 
vetéséből kitűnt,  hogy  az  egész  magyar  kisorosz  nyelvterületen 
accusativust  használ  a nép.  Tehát : Ne  csinálj  nekem  szégyent 
= ne  cini  (robi)  mi  (mini)  hanbu.  Semmit  sem  viszünk  ma- 
gunkkal = nic  (nyc,  néc)  ne  vozmemo  ....  (nagyoroszul : nicego 
sí*  soboj  ne  vozmemo).  És  így  tovább.  Mind  a 25  mondat  fel- 
sorolását fölöslegesnek  tartom,  hiszen  már  ebből  is  látjuk,  hogy 
a magyar-kisorosz  népnyelvben  a tagadó  mondat  tárgya  accusa- 

tivusban  s nem  genitivusban  áll.  Kettős  használattal,  a miről 
Volosin  beszél,  csak  a tiszavölgyi  huczuloknál  találkoztam,  de 
ezeknél  is  gyakoribb  és  szokottabb  az  accusativus,  mint  a geni- 
tivus,  azonkívül  így  beszélnek  azok  a műveltebb  elemek,  a kik 
orosz  müveket  olvasnak,  de  ez  nem  a nép  nyelve , hanem  egy 
kevert  nyelv,  a melyben  sok  nagyorosz  és  orosz  egyházi  szláv 
elem  van.  Ez  a papság  és  a tanítóság,  de  nem  a nép  nyelve. 

A genitivus  esetet  külömben  sem  nagyon  szereti  a nép. 
így  pl.  a birtokos  gén.  (génit,  possess.)  rendesen  prsepositióval, 
a genitivus  qualitatist  körülírással  fejezi  ki.  De  ennek  a részle- 
tes kifejtése  más  lapra  tartozik. 

(Gyöngyös)'  Bonkáló  Sándor. 


A szerző  megfigyelése  helyes  és  érdekes,  de  a szerzőt 
nyilván  jobban  érdeklik  a rutének  kulturális  viszonyai,  a mit 
természetesen  nem  gáncskép  mondok ; vagy  kedve  vagy  ráérke- 
zése  nincs  arra.  hogy  egy-egy  nyelvi  jelenséget  nagyobb  terüle- 
ten kutatásának  tárgyává  tegye.  Kiindul  találomra  Volosin  gya- 
korlati kisorosz  (rutén)  nyelvtanából  és  a mikor  a többi  szláv 
nyelvekben  kellene  szétnéznie,  megelégszik  azzal,  hogy  Vondrák 
összehasonlító  nyelvtanára  hivatkozik.  Pedig  könnyen  találhatott 
volna  hasonló  használatot  a ruténeknél  másutt  is,  de  más  szláv 
nyelvekben  is,  még  a nagyoroszban  is,  sőt  a mi  szerbeinknél 
jóformán  szakasztott  olyant.  Igaz  Ogonowski  (Studien  auf  dem 
Gebiete  dér  ruthenischen  Sprache,  Lemberg  1880)  nem  tesz  erről 
említést,  de  p.  o.  Verchratskij  a galicziai  lemkékről  írt  munká- 
jában megemlíti,  hogy  a tagadó  mondatban  többnyire  accusati- 
vusban  áll  a tárgy,  ritkábban  genitivusban,*)  ha  pedig  nem 
Vondrák  összehasonlító  nyelvtanát  használta  volna,  hanem,  a 
mi  mondattani  kérdésekben  ajánlatos  lett  volna,  inkább  Miklo- 
siCHét,  hát  talált  volna  itt  kisoroszból  nagyoroszból  is  példát**) 
és  a mi  ennél  is  fontosabb,  talált  volna  ott  utalást  Buslaev 
kitűnő  történeti  orosz  nyelvtanára  és  ha  azt  követi,  sok  érdekes 
dolgot,  a melyek  közül  csak  azt  a híres  krasnyj  saraffiú-]^ ;áka-^ 


*)  Pro  govor  galickich  Lemk'iv  Lemberg  1902,  .15^  k. 
r*)  Vergl.  Gramm.  4 : 500.  k.  1.  ' * ' 

rom  emlékezetébe  idézni : Ne  sij  ty  mné  matuska,  krasnyj  sara- 
fan /*)  A mi  a szerb  nyelvhasználatot  illeti,  elég  ha  Maretic 
nagy  nyelvtanára  utalok,  a hol  azt  olvassuk : De  genitivus  he- 
lyett a tagadott  átható  ige  mellett  mindig  állhat  accusativus  is.**) 

Asbóth  Oszkár. 


ROMÁN  ETYMOLOGIÁK 

JEnceinte  (fr.),  incinta  (ol.)  'terhes5.  Minthogy  ez  a 
participium  formájára  nézve  a lat.  incingere  (>*  enceindre)  igére 
utal,  sohasem  haboztak  e kettőt  azonosítani,  bár  a cingere 
'övezni5  a 'teherbe  ejteni5  jelentéssel  nehezen  hozható  össz- 
hangba. Úgyszólván  mai  napig  is  sevillai  Isidorus  magyarázata 
az  elfogadott,  mely  szerint:  «ineincta  id  est  sine  cinctu  quia 
percingi  fortiter  uterus  non  permittit»  (Originum  Liber  X;  — 
Lindemann  : Corpus  gramm.  vet.  Tomus  III.  p.  338.  — Leips. 
1833).  Ez  a nagyon  népies  jellegű  magyarázat  azonban  nem 
állja  ki  a felületes  kritikát  sem.  Mindenekelőtt  jelentéstani  ne- 
hézségek állnak  e magyarázat  útjába.  Mert  a milyen  megveszte- 
gető az  a feltevés,  hogy  a terhesség  külső  képe  adta  volna  meg 
az  állapot  denominatiójához  a szemléltető  kifejezést,  annyira 
elképzelhetetlen  egy  * incingere  = non  cingere  ige,  a melyet  az 
incincta  = non  cincta  esetében  okvetetlenül  fel  kellene  vennünk 
az  olasz  incingere,  prov.  encenter,  ófr.  enchaindre  'teherbe  ejteni5 
ősalakjául.  Az  enceinte  incinta  etymológiáját  másutt  kell  tehát 
keresnünk.  Ménage  (Origines  de  la  langue  francaise,  1650)  a 
latin  inciéns  participiumból  származtatja.  Ez  az  *inciő  (<  *m- 
quiio  gör.  iptóto  'terhesnek  lenni5,  s^tcooc;  'terhes5)  'terhesnek 
lenni5  ige  part.  prsesense,  tehát  azt  jelenti:  'terhes5.  Ebben  az 
alakjában,  vagyis  activnmban  (/terhes  levő5)  a románság  nem 
ismeri,  minthogy  a cselekvő  ige  *inciö  teljesen  eltűnt.  Az 
inciéns  participium  azonban  a forma,  a népetymologiai  associatio 


*)  Büslaev  Istoriceskaja  grammatika  russk.  jazyka4  2 : 249. 

**)  Gramatika  i stilistika  hrvatskoga  ili  srpskoga  knjiz.  jezika  1899, 
527.  1.  b). 


